**Mór Városi Önkormányzat Képviselő-testületének**

**290/2014. (XII.17.) Kt.**

**határozata**

**az MNV Zrt-től ingyenes tulajdonba kapott ingatlanokkal kapcsolatos jelentési kötelezettség teljesítéséről**

Mór Városi Önkormányzat Képviselő-testülete a Magyar Államtól ingyenesen önkormányzati tuladonba adott ingatlanok hasznosításáról szóló kötelezettségének eleget téve az alábbi nyilatkozatot teszi:

I. Mór Városi Önkormányzat Képviselő-testülete az „állami vagyonba tartozó ingatlan ingyenes önkormányzati tulajdonba adásáról” szóló SZT-35907 számú megállapodás alapján a Mór belterület 1802 hrsz-ú kivett vízfolyás megnevezésű 3799 m2 ingatlant a 1042/2011. (III.10.) számú Kormány határozatban meghatározott helyi tömegközlekedés fejlesztése céljára kívánja hasznosítani.

Az önkormányzat által megjelölt cél sikertelen pályázat miatt 2014. decemberig nem valósult meg, ezért az ingatlan hasznosítására 2015-ben is pályázati és saját források felhasználásával kívánjunk a fejlesztési célnak megfelelő beruházást megvalósítani. A beruházás megvalósulásáig a területet parkolóként üzemeltetjük.

II. Mór Városi Önkormányzat Képviselő-testülete az „állami vagyonba tartozó ingatlan ingyenes önkormányzati tulajdonba adásáról” szóló SZT-40.039 számú megállapodás alapján a Mór belterület 4259 hrsz-ú kivett mentőállomás megnevezésű 2754 m2 ingatlant a 1659/2012. (XII.20.) számú Kormány határozatban meghatározott, helyi közösségi közlekedés biztosítására új buszpályaudvar építéséhez hasznosítja.

*„A közösségi közlekedés feltételeinek javítása a Móri kistérségben” című KDOP-4.2.3-11-2012-0005 azonosítószámú pályázat autóbuszpályaudvar és kiszolgáló épület, illetve buszöböl, buszperon, buszváró építés tárgyában közbeszerzési eljárás lezárásáról* szóló 282/2014 (XII.5.) önkormányzati határozattal választotta ki közbeszerzési eljárás útján a képviselő-testület a Mór 4259 hrsz-ú ingatlanon megvalósuló buszpályaudvar kivitelezőjét. A kivitelezés várható befejezési időpontja 2015. május 31.

A Képviselő-testület felhatalmazza a polgármestert, hogy a nyilatkozatot a megállapodásban foglaltaknak megfelelően - legkésőbb 2015. január 31-ig a Magyar Nemzeti Vagyonkezelő Zrt. részére megküldje.

Határidő: 2015. január 31.

Felelős: polgármester (Városfejlesztési és -üzemeltetési Iroda)

Fenyves Péter Dr. Pálla József

polgármester jegyző